Document ID: 32001R2244

Komission asetus (EY) N:o 2244/2001,
annettu 19 päivänä marraskuuta 2001,
jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun neuvoston asetuksen (EY) N:o 723/97 soveltamista koskevista yksityiskohtaisista säännöistä annetun asetuksen (EY) N:o 1780/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta 22 päivänä huhtikuuta 1997 annetun neuvoston asetuksen (EY) N:o 723/97(1), sellaisena kuin se on muutettuna asetuksella (EY) N:o 2136/2001(2), ja erityisesti sen 6 artiklan,
sekä katsoo seuraavaa:
(1) Asetuksella (EY) N:o 2136/2001 pidennetään kahdella vuodella asetuksessa (EY) N:o 723/97 säädettyä viiden vuoden jaksoa, jonka aikana myönnetään yhteisön rahoitusta jäsenvaltioiden toimintaohjelmien toteuttamista varten.
(2) Ottaen huomioon asetuksen (EY) N:o 2136/2001 voimaantulopäivä komissio ei pystynyt vahvistamaan yhteisön rahoitusosuuden enimmäismäärää vuodeksi 2002 jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun neuvoston asetuksen (EY) N:o 723/97 soveltamista koskevista yksityiskohtaisista säännöistä 15 päivänä syyskuuta 1997 annetun komission asetuksen (EY) N:o 1780/97(3), sellaisena kuin se on viimeksi muutettuna asetuksella (EY) N:o 1890/98(4), mukaisesti. Sen vuoksi on syytä vahvistaa kyseistä vuotta koskevaa komission päätöstä varten uusi määräaika ja määritellä yhteisön osarahoitukseen oikeutetut menot.
(3) Tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1780/97 2 artiklaan 2 a kohta seuraavasti: "2 a. Poiketen siitä, mitä 2 kohdan ensimmäisessä alakohdassa säädetään, komissio vahvistaa jäsenvaltioiden toimittamien tietojen perusteella yhteisön rahoitusosuuden enimmäismäärän vuodeksi 2002 euroina ilmaistuna kolmen kuukauden kuluessa jäsenvaltioille asetetusta toimintaohjelmien viimeisestä jättöpäivästä.
Yhteisön osarahoitukseen ovat oikeutettuja ainoastaan 1 päivän tammikuuta 2002 jälkeen maksetut menot."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä marraskuuta 2001.

Labels: 4
15
5
6